Einangsteinen

Einangsteinen er en runestein som er  risset med den eldre futharken. Steinen står på en gravhaug øverst i Gardbergfeltet i Vestre Slidre i Innlandet fylke. Den er antatt å være fra 300-tallet, og regnes som Nordens eldste runestein som står på sitt opprinnelige sted. Verdens eldste runestein er Holesteinen, som ble oppdaget i 2021. Einangsteinen har fått navn etter den nærliggende gården Einang. Den og Barmensteinen fra Selje i Nordfjord regnes som de eldste, norske runesteinene fra folkevandringstiden som fortsatt står der de ble reist. Einangsteinen er registrert av Riksantikvaren med ID nr. 129134-3.

Steinen er en skive av grov skifer, omtrent halvannen meter høy og en meter bred, men er satt såpass dypt at den tilsynelatende er lavere. Tykkelsen varierer mellom 13 og .

Garbergfeltet er et usedvanlig stort gravfelt fra jernalderen, hvor det også er funnet mange kulturminner fra senere tidsaldre. Gravene i feltet dateres stort sett til andre halvdel av 4. århundre. Et sverd med romersk stempel er datert til tidlig 300-tall, og et bronsesmykke er datert til vikingtiden.

Teksten på steinen ble lest slik av Erik Moltke (med mellomrom satt inn):
ðagastiR runo faihido

Starten av innskriften mangler, og Moe foreslår at de manglende tegnene kan være ek gu.

Som kan tolkes:
[Jeg, Gud]gjest malte runeinnskriften, eller
[Jeg, Gud]gjest skrev runeinnskriften

Det er det svake, urnordiske verbet *faihian, her brukt i preteritum 1. person entall, faihido, med betydning «malte» (ikke «hugget»).Svein Jarle Molnes: «Ek Gudagastir runo fahido», NRK 22. mars 2007
ingen|miniatyr|723x723px|Innskriften på Einangsteinen
ingen|miniatyr|728x728px

 Referanser 


 Eksterne lenker 

 Om Einangsteinen


Kategori:Runesteiner i Norge
Kategori:Kulturminner i Vestre Slidre
Kategori:Runeinnskrifter